# Ievgueni Alekséiev

Ievgueni Vladímirovitx Alekséiev (nascut el 28 de novembre de 1985 a Puixkin, Rússia), és un jugador d'escacs rus, que té el títol de Gran Mestre des de 2001.
A la llista d'Elo de la FIDE del desembre de 2021, hi tenia un Elo de 2589 punts, cosa que en feia el jugador número 43 (en actiu) de Rússia, i el 256è jugador del rànquing mundial. El seu màxim Elo va ser de 2725 punts, a la llista de setembre de 2009 (posició número 20 al rànquing mundial).

## Resultats destacats en competició

El 2003, empatà als llocs 1r-2n amb Kaido Külaots a Khàrkiv A les darreries de 2005, va participar en la Copa del món de 2005 a Khanti-Mansisk, un torneig classificatori per al cicle del Campionat del món de 2007, on va tenir una mala actuació i fou eliminat en primera ronda per Murtas Kajgalíev.
El 2006 va guanyar el 59è Campionat d'escacs de Rússia, tot vencent en Dmitri Iakovenko en el matx de play-off final. Gràcies al fet que va guanyar l'Aeroflot Open de 2007 a Moscou, es va classificar per participar en el Dortmund Sparkassen Chess Meeting del mateix any, un torneig de super-elit en què acabà finalment empatat al segon lloc, - rere el Campió del món Vladímir Kràmnik — amb Viswanathan Anand i Péter Lékó.
El 2008 va empatar al primer lloc (i va guanyar el desempat) amb Leinier Domínguez a Biel (amb 6½/10 punts), per davant de Magnus Carlsen. El setembre de 2008, va formar part (amb Ievgueni Tomaixevski, Piotr Svídler, Dmitri Iakovenko i Ernesto Inàrkiev) de l'equip rus que disputà el cinquè matx Rússia - Xina a Ningbo i hi puntuà 2.5/5 amb una performance de 2680. La Xina va guanyar el matx per un global de 26 a 24.
El maig de 2010, empatà als llocs 2n-6è al torneig FIDE Grand Prix a Astracan, amb una puntuació de 7/13 (+3 -2 =8).
Entre l'agost i el setembre de 2011 participà en la Copa del món de 2011, a Khanti-Mansisk, un torneig del cicle classificatori pel Campionat del món de 2013, i hi va tenir una raonable actuació. Avançà fins a la segona ronda, quan fou eliminat per Vassil Ivantxuk (½-1½).
Fou segon al Campionat d'Europa d'escacs individual de 2013 a Legnica, Polònia, per darrere d'Oleksandr Moissèienko.

## Notes i referències

* ↑ Cordero, Javier. «Palmarès dels Campionats de Rússia (1992-2008)» (en castellà). ajedrezdeataque.com. [Consulta: 29 abril 2011].
* ↑ «Nota biogràfica de Ievgueni Alekséiev» (en anglès). Chessgames.com. [Consulta: 29 abril 2011].
* ↑ «"Rànquing d'escaquistes per federació: Rússia"» (en anglès). lloc web de la FIDE. [Consulta: 27 desembre 2021].
* ↑ Posició al rànquing mundial i evolució Elo de Ievgueni Alekséiev «benoni.de». Arxivat de l'original el 2013-12-03. [Consulta: 29 abril 2011]. (alemany)
* ↑ «The Rector Cup» (en anglès). FIDE. [Consulta: 28 gener 2014].
* ↑ Lloc web oficial de la Copa del món de 2005 (anglès)
* ↑ Resultats de la FIDE World Cup 2005 a Informació sobre els campionats del món d'escacs al lloc web de Mark Weeks (anglès)
* ↑ The Week in Chess 580 Arxivat 2007-10-07 a Wayback Machine. (anglès)
* ↑ «Reportatge del campionat rus de 2006 a portaldeajedrez.cl» (en castellà). Arxivat de l'original el 2007-05-04. [Consulta: 24 setembre 2010].
* ↑ «Evgeny Alekseev becomes the champion of Russia 2006» (en anglès). RussiaChess.org, 04-12-2006. [Consulta: 24 setembre 2010].
* ↑ Crowther, Mark. «6th Aeroflot Festival, 2007» (en anglès). TWIC núm. 642. Arxivat de l'original el 2012-01-18. [Consulta: 7 maig 2011].
* ↑ «Resultats, classificació final, i fotos, del Festival Internacional de Biel 2008» (en anglès). lloc web oficial, 2008. [Consulta: 21 setembre 2010].
* ↑ «Fifth China vs Russia Match in Ningpo» (en anglès). Chessbase, 24-09-2008. [Consulta: 14 desembre 2014].
* ↑ «5th Russia-China match: Ningpo 2008» (en anglès). OlimpBase. [Consulta: 14 desembre 2014].
* ↑ «Eljanov Wins Astrakhan Grand Prix». Chess.com. [Consulta: 27 maig 2010].
* ↑ Classificació del Grand Prix de la FIDE a Astracan 2010 En aquest torneig, de 14 jugadors, guanyà Pàvel Eliànov amb 8/13, i empataren als llocs 2n-6è, amb 7/13, Xakhriar Mamediàrov (2n), Teimur Radjàbov (3r), Ievgueni Alekséiev (4t), Ruslan Ponomariov (5è), i Dmitri Iakovenko (6è)
* ↑ FIDE has announced qualifiers for the World Cup 2011, Chessbase, 15 de juliol de 2011 (en anglès). Consultat el dia 26 de novembre de 2011 (anglès)
* ↑ «FIDE World Cup 2011» (en anglès). chess.com, 27-08-2011. [Consulta: 26 novembre 2011].
* ↑ «Resultats de la Copa del món de 2011» (en anglès). ugrasport.com. Arxivat de l'original el 2011-11-22. [Consulta: 26 novembre 2011].
* ↑ Mark Crowther. «14th European Individual Championships 2013» (en anglès), 16-05-2013. [Consulta: 29 juliol 2013].
* ↑ «Campionat d'Europa absolut 2013: Classificació final». chess-results.com. [Consulta: 29 juliol 2013].

## Enllaços externs

* Posicions crítiques de les seves partides a «wtharvey.com». [Consulta: 25 agost 2010]. (anglès)
* Posició al rànquing mundial i evolució Elo de Ievgueni Alekséiev «benoni.de». Arxivat de l'original el 2013-12-03. [Consulta: 25 novembre 2010]. (alemany)